Diari Oficial de la Generalitat Valenciana


Sumari del DOGV 7738, del 10-03-2016 (2016/1557)

Notificació de la sentència dictada en el procediment de guarda i custòdia número 22/2015.
------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1557


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de guarda i custòdia número 22/2015. [2016/1557]  
Procediment: família. guarda, custòdia i aliments de fills menors no matrimonials no consensuats 000022/2015-C.  
De: Lorena Lozano de la Asunción  
Procuradora: Ángela Llopis Alcañíz.  
Contra: David Iznardo Todoli.  
Procurador/a: -  
En el procediment a què es fa referència s'ha dictat la resolució que, literalment, diu així:  
  
«Jutjat de Violència contra la Dona número 1 de Gandia  
Mesures fills extramatrimonials número 0022/2015  
Sentència número 9/2016  
Gandia, 18 de febrer de 2016  
El magistrat jutge del Jutjat de Violència contra la Dona número 1 de Gandia, Antonio Rafael Hernández Olivencia, he vist aquestes actuacions de judici verbal número 022/2015, entre les parts; d'una, com a demandant, Lorena Lozano de la Asunción, representada per la procuradora Ángela Llopis Alcañíz i assistida de la lletrada Ángela M. Torres Canet, i d'una altra, com a demandada, David Iznardo Todoli, en rebel·lia, sobre sol·licitud d'efectes de regulació de relacions paternofilials, amb la intervenció del ministeri fiscal.  
Quart. Fets provats: Lorena Lozano de la Asunción i David Iznardo Todoli van mantindre una relació sentimental de què va nàixer i viu una filla, Z. I. L., nascuda a Gandia (València) el dia 27 d'octubre de 2011.  
  
Fonaments de dret  
Segon. No s'observa cap impediment per a aprovar les pretensions de la part actora pel fet de no considerar-se perjudicials per al menor ni contràries a les normes, pretensions que han sigut acceptades per la part demandada i informades favorablement pel ministeri públic.  
  
D'altra banda, s'accepta allò que ha sol·licitat el ministeri públic, ja que de l'actuació resulta que el pare, des de fa més d'un any, no s'ha interessat gens per la filla, ni ha tingut contacte amb ella, per la qual cosa no pot accedir a un règim de visites, comunicacions i estades al qual no ha manifestat la menor disposició, i cal, per a establir-lo, una avaluació global dels membres de la família, de les seues circumstàncies i condicions físiques, anímiques i emocionals, per a així fixar-lo. Com que en aquest procediment no ha sigut ni acreditat amb indicis ni encara menys intentat, quedarà l'esmentada fixació per a un procediment posterior que el pare puga instar i en el si i plenari del qual es practique la prova adequada per a fixar-lo com cal. Per idèntiques raons, s'atribueix a la mare la pàtria potestat i la guarda i custòdia en exclusiva, la qual té la capacitat suficient amb la seua sola firma d'atendre la generalitat de tràmits burocràtics i de qualsevol índole per als quals es requerira la firma d'ambdós progenitors.  
D'altra banda, atesa la total mancança de mitjans del demandat, segons resulta de la indagació patrimonial realitzada, s'estableix la quantitat de 150 euros mensuals, en concepte d'aliments, que és el que van acordar les parts en matèria d'ordre de protecció, sense que conste que les circumstàncies econòmiques de les parts, quan ho van convindre, foren diferents de les actuals. Aquesta quantitat l'abonarà el pare per mitjà de l'ingrés en el compte bancari que la mare designe, per mesos anticipats, dins dels cinc primers dies de cada mes, 12 mensualitats a l'any, actualitzables anualment de conformitat amb l'índex de preus al consum, segons certifica de l'Institut Nacional d'Estadística o organisme que el substituïsca.  
Les despeses extraordinàries aniran a mitges.  
Atés que no s'ha reclamat l'habitatge ni existeix un domicili comú, no hi ha res a disposar pel que fa a això.  
Tercer. No s'aprecien motius que puguen determinar una especial condemna a costes processals.  
Dispositiva  
Estime en part la demanda formulada per la procuradora Ángela Llopis Alcañíz, en nom i representació de Lorena Lozano de la Asunción, contra David Iznardo Todoli, en rebel·lia, i dispose les mesures en benefici de la filla, Z. I. L., previstes en el fonament jurídic segon. Sense costes.  
Notifiqueu aquesta resolució a les parts i feu-los saber que, en contra, hi podran recórrer en apel·lació davant d'aquest jutjat per a davant l'Audiència Provincial de València, dins del termini de 20 dies comptadors des de l'endemà de la notificació d'aquesta resolució, d'acord amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre).  
Aquesta és la meua sentència, que pronuncie, mane i firme. En done fe.  
Publicació. L'anterior sentència va ser llegida i publicada pel jutge que la va dictar mentre celebrava audiència pública. En done fe. La lletrada de l'Administració de Justícia».  
  
I com a conseqüència del parador ignorat de David Iznardo Todoli, estenc aquesta cèdula perquè valga de notificació.  
  
Gandia, 3 de març de 2016.- La lletrada de l'Administració de Justícia: M.ª Carmen Pellicer Verdú.